CELEX: 32021D1987
Language: lv
Date: 2021-11-09 00:00:00
Title: Padomes Lēmums (ES) 2021/1987 (2021. gada 9. novembris) par nostāju, kas Eiropas Savienības vārdā jāieņem Sadarbības padomē, kura izveidota ar Partnerības un sadarbības nolīgumu starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, attiecībā uz ES un Azerbaidžānas partnerības prioritāšu pagarināšanu

16.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 405/5
               
            
         PADOMES LĒMUMS (ES) 2021/1987
         (2021. gada 9. novembris)
         par nostāju, kas Eiropas Savienības vārdā jāieņem Sadarbības padomē, kura izveidota ar Partnerības un sadarbības nolīgumu starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, attiecībā uz ES un Azerbaidžānas partnerības prioritāšu pagarināšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. un 209. pantu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Partnerības un sadarbības nolīgums starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses (“nolīgums”), tika parakstīts 1996. gada 22. aprīlī un stājās spēkā 1999. gada 1. jūlijā.
                  
               
                     (2)
                  
                  
                     Saskaņā ar nolīguma 81. pantu Sadarbības padome, kura izveidota ar nolīgumu, var sniegt attiecīgus ieteikumus, lai sasniegtu nolīguma mērķus.
                  
               
                     (3)
                  
                  
                     Sadarbības padomes 2018. gada 28. septembra sanāksmē tika pieņemtas ES un Azerbaidžānas partnerības prioritātes 2018.–2020. gada laikposmam.
                  
               
                     (4)
                  
                  
                     Sadarbības padomei, izmantojot rakstisko procedūru, būtu jāpieņem ieteikums par ES un Azerbaidžānas partnerības prioritāšu pagarināšanu līdz 2024. gadam.
                  
               
                     (5)
                  
                  
                     Ir lietderīgi noteikt nostāju, kas Savienības vārdā ir jāieņem Sadarbības padomē attiecībā uz ES un Azerbaidžānas partnerības prioritāšu pagarināšanu,
                  
               IR PIEŅĒMUSI ŠO LĒMUMU.
         
            1. pants
            Nostājas, kas Eiropas Savienības vārdā ir jāieņem Sadarbības padomē, kura izveidota ar Partnerības un sadarbības nolīgumu starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, attiecībā uz ES un Azerbaidžānas partnerības prioritāšu pagarināšanu līdz 2024. gadam, pamatā ir Sadarbības padomes ieteikums (1).
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 9. novembrī
            
               
                  Padomes vārdā –
               
               
                  priekšsēdētājs
               
               A. ŠIRCELJ
            
         
         
            (1)  Skatīt dokumentu ST 11568/1/21 REV 1 http://register.consilium.europa.eu.